stanford-oval/wikipedia huggingface dataset:
דייוויד בקהאם
קריירת דוגמנות, קולנוע וטלוויזיה

ב-2007 חתם בקהאם עם בית האופנה האיטלקי אמפוריו ארמאני, על חוזה בשווי 40 מיליון דולר, על פיו בקהאם ישמש למשך שלוש שנים כפרזנטור וכדוגמן ההלבשה התחתונה הגברית של המותג.
בזכות הפופולריות הגבוהה שלו הוא הפך למבוקש בקרב מפרסמים שונים, ונודע גם כמודל חיקוי לגברים בתחום האופנה והטיפוח האישי.
בקהאם השתתף בטרילוגיית הסרטים העלילתיים של "גול!", בתפקידים משניים.
הוא מופיע בקטעי ארכיון ובתמונות רבות בסרט הדרמה העלילתי "שחקי אותה כמו בקהאם", בכיכובה של קירה נייטלי.
בשנת 2015 הופיע בסרט הפעולה העלילתי "שם קוד מ.ל.א.ך" בהופעת אורח.
ב-2016 עלה סרט הדוקו "דייוויד בקהאם – בשם אהבת המשחק", ובו מסוקרת קריירת הכדורגל חוצת היבשות שלו.
ב-2020 שיחק בתפקיד עצמו בפרק בסדרת הטלוויזיה הקומית "משפחה מודרנית".
בשלהי שנת 2022 הוביל את תוכנית הדוקו-ספורט "הצילו את הנבחרת שלנו עם דייוויד בקהאם" על קבוצת הכדורגל ווסטוורד של בני נוער ממזרח לונדון שבאנגליה, שאותם בקהאם מנסה להושיע מלרדת ליגה.
באוקטובר 2023 יצאה מיני-סדרה תיעודית ומקיפה על אודות משפחת "בקהאם" ועל דייוויד ככדורגלן בפרט, בנטפליקס.
חיים אישיים

סבו מצד אמו היה יהודי, ובקהאם מגדיר עצמו לעיתים כ"חצי יהודי". כתב באוטוביוגרפיה על חייו: "כנראה שהיה לי יותר קשר עם היהדות מאשר עם כל דת אחרת". בספרו "Both Feet on the Ground", בקהאם ציין שכשגדל הלך עם הוריו כל שבוע לכנסייה, מכיוון שזו הייתה הדרך היחידה לשחק כדורגל בקבוצה שלהם. ב-12 במאי 2021 (במהלך מבצע שומר החומות של צה"ל) בקהאם פרסם תמונה של עצמו ברשתות החברתיות לעשרות מיליוני עוקביו עונד תליון של מגן דוד על צווארו, אך לאחר שהותקף עקב עמדתו הפוליטית הפרו-ישראלית לכאורה, נאלץ להסביר שהוא עונד אותה לעיתים תכופות ושלא היה בה שום מסר חבוי..
בקהאם היה חניך בארגון הצופים של בריטניה, כמו סבו (שהיה מראשוני צופי הים הבריטים).
ב-1999 נישא לחברת להקת הספייס גירלז, הזמרת האנגלייה ויקטוריה אדמס. מאז נישואיהם, הזוג הפך למגה-סלבריטים, מוקד עניין של התקשורת, ובקהאם אף כדגם לגבר המטרוסקסואל. להם ארבעה ילדים, בהם ברוקלין בקהאם.
ב-2006 סיפר בקהאם בריאיון ל-"Daily Mail" שהוא לוקה ב-OCPD.
תארים

אליפות הפרמיירליג (6): 1995/1996, 1996/1997, 1998/1999, 1999/2000, 2000/2001, 2002/2003
הגביע האנגלי - 1996, 1999
ליגת האלופות: 1998/1999
הגביע הביניבשתי: 1999
מגן הקהילה: 1993, 1994, 1996, 1997
גביע ה-FA לנוער: 1992
אליפות ספרד: 2006/2007
הסופר קאפ הספרדי: 2003
גביע ה-MLS:‏ 2011,2012
מגן האוהדים:‏ 2010, 2011
אליפות הבית המערבי: 2009, 2010, 2011
אליפות צרפת: 2012/2013
כדור הזהב - מקום שני: 1999
כדורגלן השנה בעולם - (מקום שני): 1999, 2001
שחקן החודש בפרמייר ליג: אוגוסט 1996
מלך הבישולים של הפרמיירליג: 1997/1998, 1999/2000, 2000/2001
הכדורגלן הצעיר של השנה בליגה האנגלית: 1996/1997
שחקן השנה ע"ש סר מאט באזבי: 1996/1997
שחקן השנה של נבחרת אנגליה: 2003
נבחרת השנה של אופ"א: 2001, 2003
מגזין ה-BBC - איש השנה בספורט - 2001
פיפ"א 100
היכל התהילה של הכדורגל האנגלי: 2008
פרס נשיא אופ"א: 2018
היכל התהילה של מילאן
קצין במסדר האימפריה הבריטית: 2003
שגריר רצון טוב מטעם UNICEF:‏ 2005-היום
טיים 100: 2008
לקריאה נוספת

אנדי מיליגן, בקהאם, הוצאת דני ספרים, 2005.
ד"ר איברהים טאהא, כדורגלנים בשנות ה-2000, הוצאת מרום-עתיד, 2003.
כן כן כן כן!

כן כן כן כן! הוא אלבום האולפן העשירי של הזמר והמוזיקאי הישראלי אלון עדר, והשישי במסגרת ההרכב "אלון עדר ולהקה", שיצא לאור בפברואר 2022.
רקע, כתיבה והפקה

הקלטת האלבום החלה ב־23 בפברואר 2020 בסשן של שלושה ימי הקלטה. לאחר כשבועיים, עם התחלת ההד התקשורתי למגפת הקורונה בישראל, הפסיקה העבודה על התקליט. עדר סיפר:
העבודה נפסקה רגע אחרי שהתחילה, כשבמקביל התוכן של השירים רק התעצם מול השינויים החברתיים בישראל ובעולם. זה גרם לאלבום להיכנס לבישול איטי. שכבות על שכבות של ערוצים וזמן לחיפוש הכוונה הרגשית המדויקת. מתוך הסיטואציה יצאה תוצאה אחרת.
חברי הלהקה תרמו תרומה משמעותית לאלבום, ומעורבותם הייתה גדולה יותר מאשר באלבומיו הקודמים של עדר. מבחינת כתיבה, האלבום כולל תיאור של חוויותיהם הזוגיות והמשפחתיות של חברי הלהקה על רקע תל אביב הסוערת, כמו גם עיסוק בנושאים חברתיים וכלליים יותר. האלבום כולל דואטים ושיתופי פעולה עם מוזיקאים ומוזיקאיות רבים, בהם
חוה אלברשטיין, אסתר רדא, ספי ציזלינג ודניאלה תורג'מן. בעיבודים המוזיקליים בולט השימוש בכלי קשת ובמקהלת נערות.
הסינגל "אין לך זכות חנינה בעולם" התחיל כיוזמה של אחינעם בר, שהכינה והגישה בגלי צה"ל תוכנית על המשוררת לאה גולדברג, שכתבה את השיר. בר ביקשה מעדר להלחין אותו. עדר עשה זאת, ולאחר שנתיים פנה לחוה אלברשטיין, והשניים הקליטו את השיר כדואט, שיצא כסינגל השלישי מהאלבום.
העטיפה

המאייר והאנימטור יובל הקר עיצב את עטיפת התקליט כגרסה מודרנית לתיבת נח.
על רקע המבול מגיעה יונת השלום, כשהיא פצועה וחבולה.
ביקורת

בן שלו, מבקר "הארץ", כתב ש”עדר הוא האיש שכתב והקליט הכי הרבה שירים טובים במוזיקה הישראלית בעשור האחרון. תענוג לגלות ש"כן כן כן כן!" ממשיך את הרצף הדי מסחרר הזה”. הוא הוסיף שעדר ”חונן בכשרון יוצא דופן להלחמת מנגינה למילים, והוא השכיל — באמצעות בחירות נכונות של טון, גישה ושותפים ליצירה — לתת ביטוי מיטבי ומתמשך לכשרון שלו”, ושהדברים באים לידי ביטוי באלבום. עם זאת, הוא כתב שכאשר עדר פונה מהנושאים האישיים־זוגיים אל הנושאים הכלליים־ציבוריים־חברתיים, ”הוא הרבה פחות מדויק כשהוא נכנס למגרש הזה”. שלו גם ביקר את השליש האחרון של האלבום, שחלש לטעמו משני השלישים שקדמו לו, אך סיכם: ”אבל זה השליש האחרון. לפניו יש ב"כן כן כן כן!" שפע של מוזיקליות, רגש ויופי. אפשר להוריד "כן" אחד, וגם את סימן הקריאה”.
אוראל סבג מעכשיו 14 כתב: ”נראה שאלון עדר ולהקה מצליחים לקלוע במדויק לחיים שלנו כיום, עם שירי האלבום החדש [...] שכולל בתוכו שיתופי פעולה מצוינים עם חוה אלברשטיין ואסתר רדא”.
ירדן אבני מרדיו הקצה כתב: ”העטיפה הטרופה של האלבום החדש [...] מעידה קצת על מה שקורה במוזיקה שנמצאת מאחוריה. מדובר באלבום שיורה לכל הכיוונים, מציג את הטווח הגדול ביותר שעדר הציג בפרויקט שלם אחד”. עוד כתב על האלבום ש”לצד עוד שירים הורסים מיופי שמצטרפים לשורת הקלאסיקות ברזומה שלו מציג גם כמה מהשירים הייחודיים שכתב בשנים האחרונות”. על עדר כתב אבני שבאלבום הזה ”הוא נכנס באופן סופי לשלב שבו הוא עושה פחות או יותר מה שהוא רוצה בתור יוצר”.
אריה ברמן, מבקר "מקור ראשון", ציין גם הוא שבאלבום קשת רחבה של נושאים, סגנונות ושיתופי פעולה. הוא הדגיש שהמעורבות של "להקה" מורגשת יותר מאשר באלבומים הקודמים שהוציא עדר בעשור האחרון, ושלדבר יש מחיר משום שהוא גורם לכך ש”אין לאלבום מעטפת ברורה או אמירה מסוימת שמאגדת את אוסף השירים. כמעט כל שיר בא מכיוון אחר, וסך החלקים נשאר כל אחד בערכו, ולא נאסף לשלם גדול יותר”, ועל כן ”קשה למצוא יתרון בחוויית ההאזנה לאלבום "כן כן כן כן!" מתחילתו עד סופו, כיחידה אחת”. מצד שני, על השירים כשירים בודדים כתב: ”עדר אינו מאכזב עם הלחנים המקוריים והעיבודים הרחבים, כולל מקהלת נערות שמוסיפות ממד כמעט מלאכי לכמה מהשירים”, ועל כן בסיכומו של דבר המליץ ברמן לשמוע את השירים.
רשימת השירים

| כן כן כן כן!> מס' | כן כן כן כן!> שם | כן כן כן כן!> מילים | כן כן כן כן!> לחן | כן כן כן כן!> משך | כן כן כן כן!>  | כן כן כן כן!>  | כן כן כן כן!>  | כן כן כן כן!>  | כן כן כן כן!>  |
| --- | --- | --- | --- | --- | --- | --- | --- | --- | --- |
| 1. | オープニング (קריינות ביפנית: קאי ליברמור)   |   |   | 0:04 |  |  |  |  |  |
| 2. | בתנועה במבט  | אלון עדר | אלון עדר | 4:09 |  |  |  |  |  |
| 3. | פתאום (ביצוע: אלון עדר ודניאלה תורג'מן)   | נדב הולנדר ואלון עדר | נדב הולנדר | 3:13 |  |  |  |  |  |
| 4. | דרך הזהב  | אלון עדר | אלון עדר | 2:20 |  |  |  |  |  |
| 5. | אסתר ברגשות (ביצוע: אלון עדר ואסתר רדא)   | אלון עדר | אלון עדר | 3:12 |  |  |  |  |  |
| 6. | משהו נפתח אצלי בלב  | אלון עדר | אלון עדר | 3:10 |  |  |  |  |  |
| 7. | בקול גדול  | אלון עדר | אלון עדר | 4:19 |  |  |  |  |  |
| 8. | מבטיח לשמוע (ביצוע: ספי ציזלינג)   | ספי ציזלינג | ספי ציזלינג | 5:17 |  |  |  |  |  |
| 9. | נעבור את המדבר  | אלון עדר | אלון עדר | 4:00 |  |  |  |  |  |
| 10. | אני ואת אחד  | אבנר קלמר | אלון עדר | 3:48 |  |  |  |  |  |
| 11. | זמן (ביצוע: נדב הולנדר)   | נדב הולנדר | נדב הולנדר | 2:49 |  |  |  |  |  |
| 12. | אין לך זכות חנינה בעולם (ביצוע: אלון עדר וחוה אלברשטיין)   | לאה גולדברג | אלון עדר | 2:41 |  |  |  |  |  |
| 13. | אני מגיע  | רן דרום | אלון עדר | 3:37 |  |  |  |  |  |
| 14. | שיר ערש מעבר לואדי (ביצוע: רן דרום)   | יואל טייב | אלון עדר | 2:57 |  |  |  |  |  |
| 15. | עוד חלום חיוור (ביצוע: אלון עדר ולהקה)   | רן דרום | רן דרום | 3:47 |  |  |  |  |  |
| 16. | 終了 (קריינות ביפנית: קאי ליברמור)   |   |   | 0:22 |  |  |  |  |  |
| משך כולל: | משך כולל: | משך כולל: | משך כולל: | 50:45 |  |  |  |  |  |
הערה: שמות הרצועה הראשונה והאחרונה כתובים ביפנית ופירושם "פתיחה" ו"סיום" בהתאמה.
משתתפים

אלון עדר ולהקה:
אלון עדר – זמרה, זִמרת רקע, פסנתר, גיטרה קלאסית, גיטרה אקוסטית, גיטרה חשמלית, פסנתר חשמלי וורליצר (אנ'), פנדר רודס, מנדולינה, בנג'ו, גיטרה בס, קלידים, קסיו, קסילופון, מחשב
אבנר קלמר – כינור, ויולה, פסנתר, פסנתר וורליצר, פנדר רודס, שירה, קולות, עיבודי מיתרים ל"בתנועה במבט", "פתאום" ו"אסתר ברגשות"
ספי ציזלינג – חצוצרה, פלוגלהורן, כלי הקשה, שירה, קולות, פסנתר וורליצר ב"מבטיח לשמוע"
רן דרום – גיטרה חשמלית, גיטרה אקוסטית, שירה, קולות
נדב הולנדר – גיטרה בס, גיטרה אקוסטית, פסנתר, יוקולילי, פנדר רודס, פסנתר וורליצר, ויבראפון, סינתיסייזר, מחשב, שירה, קולות
יונתן רוזן – תופים, כלי הקשה, שירה, קולות
משתתפים נוספים:
קאי ליברמור – פתיחה וסיום ביפנית
יעל שפירא – צ'לו ב"בתנועה במבט", "פתאום", "אסתר ברגשות", קולות ב"אני מגיע"
נעם חבקין – סינתיסייזר ב"בקול גדול", "מבטיח לשמוע", "אני מגיע"
מקהלה – הגר דורון, יובל סימקין, ליה גילרמן, נועם קליינשטיין, ניצן פרץ, עמית בכר, רוני אללוף, רוני אנוך, שלי צוקר ("בקול גדול", "משהו נפתח אצלי בלב", "אסתר ברגשות", "בתנועה במבט")
משתתפים > הפקה

מיקס – אורי "מיקסמונסטר" וורטהיים
מאסטרינג – ארן לביא
הוקלט באולפני "ברדו" על ידי טכנאי הקול עידן כץ (עוזר טכנאי: אופק אריוב), באולפן של עידן כץ, באולפני "אייסקרים" על ידי קובי ויטמן, ב"כןכןלאלא", באולפן הביתי של נדב הולנדר ובאולפן הביתי של אלון עדר. סינתיסייזרים וקלידים הוקלטו ב"אולפנה" על ידי נעם חבקין ("מבטיח לשמוע", "בקול גדול", "אני מגיע")
עיצוב עטיפה – יובל הקר
סדר שירים – דויד עדר
הפקה – אדווה צברי
יחסי ציבור – מורן פז תקשורת
בוקינג – המון ווליום
ניהול – "יהלום" גלעד אדמוני ושרון ארביב
הפצה – תקליטי יהלום
הערות שוליים

1 2  הדס סיון, ‏כן כן כן כן: האלבום החדש של אלון עדר ולהקה, באתר "סרוגים", 24 בפברואר 2022
1 2  אלון עדר / כן כן כן כן, באתר הליקון, 24 בפברואר 2022, בדיקה אחרונה ב־29 במרץ 2022
↑  כן כן כן כן! by Alon Eder, באתר בנדקמפ, בדיקה אחרונה ב־29 במרץ 2022
↑  הדס סיון, ‏"אי אפשר לסבול דעה קדומה" | שיר חדש לאלון עדר, באתר "סרוגים", 14 ביוני 2021
↑  אלון עדר / דרך הזהב, באתר הליקון, 19 באוקטובר 2021, בדיקה אחרונה ב־14 ביולי 2022
1 2  השלם וסך חלקיו: השירים באלבום של אלון עדר מצוינים, כולם יחד – פחות, באתר מקור ראשון, 28 במרץ 2022, בדיקה אחרונה ב־18 במאי 2022
1 2 3  יובל הקר, ‏YUVAL HAKER: ALON EDER MUSIC, באתר levineleavitt.com, ‏25 בפברואר 2022, בדיקה אחרונה ב־31 במרץ 2022
1 2   בן שלו, אלון עדר פיצח את אחד הסודות לכתיבת שיר פופ טוב, באתר הארץ, 15 במרץ 2022
↑  בעקבותיה של לאה גולדברג, באתר גלי צה"ל, 8 במרץ 2019, בדיקה אחרונה ב־4 באפריל 2022
↑  אלון עדר ולהקה עם חוה אלברשטיין – אין לך זכות חנינה בעולם, באתר הליקון, 13 בדצמבר 2021, בדיקה אחרונה ב־4 באפריל 2022
↑  אלון עדר | חוה אלברשטיין / אין לך זכות חנינה בעולם (בתיאור השיר), באתר יוטיוב, 13 בדצמבר 2021, בדיקה אחרונה ב־4 באפריל 2022
↑  אוראל סבג, אמיתי וחשוף" | אלון עדר ולהקה באלבום חדש ורלוונטי מתמיד, באתר עכשיו 14, 24 בפברואר 2022, בדיקה אחרונה ב־29 במרץ 2022
↑  ירדן אבני, ביקורות | סינגלס: שבוע 9 של שנת 2022 – ארבעה שירים מפתיעים ומרגשים, באתר רדיו הקצה, 5 במרץ 2022, בדיקה אחרונה ב־31 במרץ 2022
| אלון עדר |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | אלון עדר (2011) ‏•‏‏ אלון עדר ולהקה (2011) ‏•‏‏ סיכום החיים עד עכשיו (2014) ‏•‏‏ קסיו זעם (2015) ‏•‏‏ השמרנים שוב באופנה (2017) ‏•‏‏ משתלבים בנוף (2018) ‏•‏‏ מחשבות על הדרך (2018) ‏•‏‏ כן כן כן כן! (2022) ‏•‏‏ סוכר טלוויזיה (2022) ‏•‏‏ החיים שלי פיגוע יפיפה (2023) ‏•‏‏ הדלת הפתוחה (2025) |  |
| מיני-אלבומים | קסיו מטונף (2012) ‏•‏‏ הופעות חיות במפעל הפיס (2022) |  |
| אלבומי אוסף | סקיצות 1 (2019) |  |
| סינגלים | "את עוד תהיי איתי" ‏•‏‏ "קצת אהבה לא תזיק" ‏•‏‏ "סרטים" ‏•‏‏ "אזרח השמש ממזרח" ‏•‏‏ "שיר לאמא" ‏•‏‏ "אישה שלי" ‏•‏‏ "חוזר ועולה שם" ‏•‏‏ "חיה קטנה" ‏•‏‏ "ג'ון בלושי" ‏•‏‏ "בקול גדול" ‏•‏‏ "דרך הזהב" ‏•‏‏ "אין לך זכות לחנינה בעולם" ‏•‏‏ "אהבה עצמית" ‏•‏‏ "אומץ לאהוב" ‏•‏‏ "הזקן מברלין" ‏•‏‏ "הנשמה הכי נצחית שלי" ‏•‏‏ "אבל אהבה" ‏•‏‏ "שוב לא יכולתי לישון"‏•‏‏ "משהו בי חי" ‏•‏‏ "נשמה יקרה" ‏•‏‏ "פאסון" ‏•‏‏ "מילים אהבה ויין" |  |
משפטי המכשפות של איי התעלה

משפטי המכשפות של איי התעלה (באנגלית: Channel Islands Witch Trials) היו סדרה של משפטי מכשפות באיי התעלה ג'רזי וגרנזי בין השנים 1562-1661.
רקע

הרפורמציה הפרוטסטנטית הביאה להתנתקותה של כנסיית אנגליה (או הכנסייה האנגליקנית) מרומא במהלך מלכותו של הנרי השמיני, החל בשנת 1529 וכלה בשנת 1537. בעקבות פרסומו של ז'אן קלווין את הגותו בצרפת ב-1536 הוא נאלץ לנוס לז'נבה ואז לשטרסבורג, שם הקלוויניזם הפך לזרם דת משמעותי, אותו אימצו שווייץ, הולנד, שוודיה, וכן בעלי כוח בגרנזי, על פני הכנסייה הרומית-קתולית שממנו התנתקו. ניתוק זה הוביל לרדיפת כופרים מצד הקתולים, כולל חברי הכנסייה הרפורמית של צרפת, ההוגנוטים, אשר נמלטו מצרפת וחלקם מצאו מקלט באיי התעלה.
בתורם, הקלוויניסטים בז'נבה, בראשותו של קלווין בעצמו, פתחו ברדיפות משלהם, ועצרו, עינו והוציאו להורג את מתנגדיהם. בכלל זה, פתחו בצידי מכשפות, כאשר המואשמות הוגלו, ולעיתים גם נהרגו.
רקע > המרטיריות מגרנזי

כשעלתה לכס המלכות באנגליה המלכה הקתולית מרי הראשונה, היא פתחה ברדיפות נרחבות נגד פרוטסטנטים. במסגרת מאורעות אלו, בשנת 1556, נשפטו בגרנזי בעוון גנבה שלוש נשים: גיימין גילברט, אחותה פרוטין מאסי, ואמן, קתרין קושה. בעוד הן זוכו מאשמת הגנבה, מכיוון שפרוטין מאסי הייתה אשתו של איש כמורה קלוויניסטי, בית המשפט הרשיע את שלושתן בגין השקפות דתיות המנוגדות לדרישות הכנסייה הקתולית, ושלושתן נשרפו על המוקד. פרוטין, שהייתה בהריון מתקדם, ילדה את תינוקה בעודה עולה בלהבות. הנשים נהיו מוכרות בכינוי "המרטיריות מגרנזי".
רקע > קלוויניזם ומלחמות הדת

בתקופת מותה של מרי ועלייתה של אליזבת הראשונה הפרוטסטנטית למלכות ב-1558, הגיעו ההוגונוטים לאיים, ועמם אנשי כמורה דוברי צרפתית. אירועים אלו הובילו לסיום השפעת הכנסייה הקתולית באיים.
שינוי זה הוביל בין היתר לפתיחת חקירה לנסיבות מותן של המרטיריות, ובעלי תפקידים אחראיים הואשמו גם במעילת כספים. בין הנאשמים היה פקיד בית המשפט הלייה גוסלן, וכן הדיקן, ג'יימס איימי, אשר נכלא ונושל מכל רכושו. גוסלן פוטר ממשרתו, אך זכה ב-1562 בחנינה מאת המלכה יחד עם מספר נאשמים נוספים.
הצרפתית מלחמות של דת שהתרחשו בין 1562 ל-1598 הגדילו את מספר הפליטים הפרוטסטנטים שהגיעו לאיים.
מכיוון שהקלוויניזם היא דת קפדנית ומחמירה, העלייה של זרם פרוטסטנטי זה באיים הביא לשינויים סוחפים גם בתרבות הדתית - הכנסיות הופשטו מציורים וסמלים דתיים כגון פסלים, עיטורי מזבחות, מזרקות מים, וכן צלבים. בתי משפט כנסייתיים אכפו חובת נוכחות בכנסייה פעמיים בכל יום ראשון, וכן איסורים על הימורים וריקודים ועוד הגבלות רבות, במיוחד בימי ראשון, בעזרת איומים במלקות, ארכוף במרחב הציבורי, ומאסר.
ראו גם

ציד המכשפות בסיילם
משפטי הכישוף בבמברג
לקריאה נוספת

Parker, T.H.L. (2006). John Calvin: A Biography. Oxford: Lion Hudson plc. ISBN 978-0-7459-5228-4.
הערות שוליים

↑  Burns, William E. (2003). Witch Hunts in Europe and America: An Encyclopedia. Greenwood Publishing Group. ISBN 9780313321429.
↑  Tupper, Ferdinand Brock. The Chronicles of Castle Cornet. Stephen Barbet 1851.
1 2 3 4  Girard, Peter (1990). More of Peter Girard's Guernsey: A Second Miscellany of Guernsey's History and Its People. Guernsey Press. ISBN 978-0902550421.
↑  "Channel Islands Witchcraft: A Critical Survey". Societe Jersiaise.
1 2  Strappini, Richard (2004). St Martin, Guernsey, Channel Islands, a parish history from 1204.
↑  "Witch trials in Jersey - fact, or fiction?". Jersey Evening Post. 23 באוקטובר 2009. {{cite web}}:  (עזרה)
המרטיריות מגרנזי נשרפות על המוקד
ימין: נשים מואשמות בכישוף מאורכפות; שמאל: נשים עוברות עינוי למטרת וידוי. אנגליה, מהמאה ה-14
וילפרד ג'קסון

| --- | --- |

 לידה:  24 בינואר 1906 שיקגו, אילינוי, ארצות הברית
 פטירה:  7 באוגוסט 1988 (בגיל 82) ניופורט ביץ', קליפורניה, ארצות הברית
 לאום:  אמריקאי
 תקופת הפעילות:  1928–1961 (כ־33 שנים)
 תחום יצירה:  אנימטור, מעבד, מלחין, במאי
 הושפע על ידי:  אב אייוורקס 
 פרסים והוקרה:  אגדות דיסני (1998)  פרס וינזור מקיי (1983) 
 
וילפרד ג'קסון (באנגלית: Wilfred Jackson;‏ 24 בינואר 1906 - 7 באוגוסט 1988) היה אנימטור, מעבד, מלחין ובמאי אמריקאי הידוע בעיקר בזכות עבודתו בסדרות המצוירות של מיקי מאוס ו"סימפוניות טיפשיות" מבית וולט דיסני הפקות. שלושה מסרטי "סימפוניות טיפשיות" שביים זכו בפרסי אוסקר במהלך שנות ה-30. החל מהסרט "שלגיה ושבעת הגמדים" בשנת 1937, הוא ביים רצפים ברבים מהסרטים המצוירים של דיסני עד הסרט "היפהפייה והיחפן" בשנת 1955. בשנת 1983 קיבל את פרס וינזור מקיי וב-1998, לאחר מותו, קיבל את התואר אגדת דיסני.
וולט דיסני הסתמך לראשונה על הגאונות ותחושת השלמות של ג'קסון בשנת 1928, השנה בה נולד מיקי מאוס. זה היה עידן הסרטים האילמים, אבל לוולט היה תשוקה להתחתן עם מוזיקה והנפשה. כשהוא רק הגיע למחלקת ההנפשה של הסטודיו, ג'קסון הגה שיטה לסנכרון הנפשה עם מוזיקה על ידי שימוש במטרונום שניתן היה להמיר אותו לרצועת מוזיקה. החידוש, שהוצג בסרט הביכורים של מיקי מאוס, "ספינת הקיטור וילי", חולל מהפכה במדיום הבידור והאולפנים המתחרים בילו יותר משנה בניסיון לגלות את "סוד" ההפקה של דיסני.
וולט קידם במהירות את ג'קסון, שאותו כינה "Jaxon" במקום "Jackson", מאנימטור לבמאי. כפי שכתבו פרנק תומאס ואולי ג'ונסטון בספרם "הנפשות דיסני: האשליה של חיים"(אנ'), "ג'קסון היה בקלות היצירתי ביותר מבין הבמאים, אבל הוא גם היה הכי 'בררן' וצחק רבות על היסודיות שלו".
ביוגרפיה

ג'קסון נולד בשיקגו ב-24 בינואר 1906, הוא נרשם ולמד ב"מכון אוטיס לאמנות" (כיום "מכללת אוטיס לאמנות ועיצוב") בלוס אנג'לס בשנת 1925. שלוש שנים לאחר מכן, ממש לפני שצ'ארלס מינץ גנב מוולט דיסני את דמותו של אוסוולד הארנב, ג'קסון החל להסתובב באולפני וולט דיסני. זה היה זמן גרוע לבקש עבודה, אבל הוא התנדב לשטוף תאיות צלולואיד ולסייע לאנימטורים; כשביום אחד, הוא מצא את עצמו מחזיק בתלוש משכורת. מאוחר יותר הוא אמר, "אני הבחור היחיד [בדיסני] שמעולם לא התקבל לעבודה".
הוא התקדם במהירות לתפקיד אנימטור ותרם רבות לסרטי "סימפוניות טיפשיות". אחרי "ספינת הקיטור וילי", ג'קסון המשיך לביים 35 סרטים קצרים, ששלושה מהם זכו בפרסי אוסקר: "הצב והארנב", "בן הדוד מהכפר" ו"הטחנה הישנה". כנראה הדוגמה הגדולה ביותר למיומנות שלו בסנכרון פעולה למוזיקה הייתה ב"קונצרט הלהקה", בכיכובו של מיקי מאוס.
ג'קסון גם יישם את כישרונו ב-11 סרטים מונפשים באורך מלא, הכוללים את: "שלגיה ושבעת הגמדים", "פינוקיו", "דמבו", "סלודוס אמיגוס", "עת הזמיר", "סינדרלה", "עליסה בארץ הפלאות", "פיטר פן" ו"היפהפייה והיחפן". הוא ביים רצפים בלתי נשכחים כמו המקטעים "לילה על הר קירח" ו"אווה מריה" בסרט "פנטסיה" וכל הקטעים המצוירים ושילובם בלייב אקשן ב"שירת הדרום". במהלך שנות המלחמה הוא גם הפיק וביים סרטים ממשלתיים עבור הצי של ארצות הברית.
בשנת 1954, כשוולט נכנס למדיום החדש של הטלוויזיה, הוא ביקש מג'קסון להפיק ולביים תוכניות הנפשה עבור הסדרה "דיסנילנד" (כיום "עולמו המופלא של דיסני"). במהלך ארבע השנים הבאות הוא ביים 13 תוכניות, כולל את הפרק "סיפורו של הציור המונפש"(אנ'). לאחר כמעט 35 שנים עם אולפני וולט דיסני, הוא פרש בשנת 1961 לאחר בעיות בריאות מתמשכות.
וילפרד ג'קסון נפטר בגיל 82 ב-7 באוגוסט 1988 בניופורט ביץ', קליפורניה.
פילמוגרפיה

| שנה | כותרת | תפקיד | הערות |
| --- | --- | --- | --- |
| 1937 | שלגיה ושבעת הגמדים | במאי רצף |  |
| 1940 | פינוקיו | במאי רצף |  |
| 1940 | פנטסיה | במאי; מקטעים "לילה על הר קירח" ו"אווה מריה" |  |
| 1941 | דמבו | במאי רצף |  |
| 1943 | סלודוס אמיגוס | במאי רצף | קצר |
| 1946 | נוצה בקולר שלו | במאי | סרט קצר |
| 1946 | שירת הדרום | במאי קרטון |  |
| 1948 | עת הזמיר | במאי קרטון; מקטע "ג'וני אפלסיד" |  |
| 1950 | סינדרלה | במאי |  |
| 1951 | עליסה בארץ הפלאות | במאי |  |
| 1953 | פיטר פן | במאי |  |
| 1955 | היפהפייה והיחפן | במאי |  |
| 1955 | Dateline: Disneyland | במאי | ספיישל דוקומנטרי טלוויזיוני |
| 1954-1959 | עולמו המופלא של דיסני | עצמו - פרק 1 / במאי - 9 פרקים / במאי מקטע - 2 פרקים / במאי רצף - פרק 1 / במאי קרטון - פרק 1 | סדרת טלוויזיה |
| 1992 | The Music of Disney: A Legacy in Song(אנ') | פרפורמר: "Turkey in the Straw" | וידאו דוקומנטרי |
| 2002 | Disney's American Legends(אנ') | במאי; מקטע "ג'וני אפלסיד" | וידאו |
הערות שוליים

↑  Smith, Jim; Matthews, Clive (2008). Tim Burton. Virgin Books pg. 133. ISBN 978-0-7535-0682-0.
↑  Doherty, Jake (10 באוקטובר 1993). "MACARTHUR PARK : Otis College at 75: Designs on the Future". Los Angeles Times. נבדק ב-28 במרץ 2021. {{cite news}}:  (עזרה)
↑  Lenburg, Jeff (2006). Who's who in Animated Cartoons. Applause Books pg. 125. ISBN 978-1-5578-3671-7.
↑  Shields, Meg (30 בינואר 2021). "How Animators Created the Elaborate "Ave Maria" Sequence for 'Fantasia'". Film School Rejects. נבדק ב-28 במרץ 2021. {{cite news}}:  (עזרה)
| --- | --- |
בקרת זהויות :  NLI: 987007605512205171  PLWABN: 9810689616105606  BIBSYS: 9039371  BNE: XX1288068  BnF: cb139999010 (data)  GND: 119519712  ISNI: 0000 0000 7823 8095  LCCN: no92009121  NKC: xx0171017  NLK: KAC201104902  NTA: 073575046  SNAC: w6pw4gjg  SUDOC: 23078464X  ULAN: 500474255  VIAF: 76511055   WorldCat (עם VIAF): 76511055
אלוורה

| אלוורה |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: חד פסיגיים
סדרה:: אספרגאים
משפחה:: עיריתיים
סוג:: אלוויי
מין:: אלוורה
שם מדעי
 Aloe Vera ‏בורמן, 1768
פריחת האלוורה
אלוורה או אַלְוַי אמיתי (שם מדעי: Aloe vera (L.) Burm.f) הוא מין צמח סוקולנט בסוג אַלְוַי שמונה 594 מינים ומשויך כיום למשפחת העיריתיים (.Asphodelaceae Juss). מוצאו מדרום-מערב חצי האי ערב.
קיימים מאות מינים בסוג אלוויי, דבר המקשה לעיתים על הזיהוי של האלוויי המכונה "אמיתי" (vera בלטינית) שפריחתו צהובה, לעומת פריחת מינים שונים, שהיא לעיתים כתומה.
הצמח מצוי כרכיב במוצרי צריכה רבים: משקאות, תחליבי עור, קוסמטיקה ומשחות לכוויות קלות. ישנן ראיות מעטות ליעילות ובטיחות השימוש בתמציות אלוורה לצורך קוסמטי או רפואי.
שימוש רפואי ולימודי

החל מראשית המאה ה-18 רשמו רופאים באירופה מיצוי מקליפת עלה האלוורה כדי להתגבר על בעיות עצירות. בשנת 2002 קבע מנהל המזון והתרופות האמריקאי כי משלשלים מצמח אַלְוַי (Aloe) אינם נחשבים יותר כבטוחים לחלוטין, ומאז לא נמכרים מוצרים המכילים אלואין (Aloin) בארצות הברית ללא מרשם.
השימוש באלוורה הן חיצוני והן פנימי. הג'ל שמופק מהחלק הפנימי של העלים עשיר בחומרים רבים כמו ויטמינים, מינרלים, חומצות אמינו וחומרים המשפיעים על מערכת העיכול.
קיימים מחקרים רבים על הפעילות הרפואית של ג'ל האלוורה ואחדים מהם מצביעים על כך שהג'ל המופק ממרכז העלה של הצמח מאיץ את תהליך ההתחדשות בתאים פגועים ולכן יעיל לטיפולים ברפואת שיניים. מחקרים אחרים הוקדשו לבדיקת הפעילות הפנימית של ג'ל האלוורה להקלה בסוכרת ומחלות נוספות, אחת מהידועות בהן היא דלקת כיבית של המעי הגס. מחקר שנערך בבי"ס לרפואה של אוניברסיטת פיטסבורג בארצות הברית הראה שחומרים המופקים מהאלוורה מסוגלים לעזור בטיפול בנפגעים בשדה הקרב. מחקר בנושא השפעת האלוורה על המערכת החיסונית הראה כי החומרים באלוורה מחזקים את פעילות המערכת החיסונית כנגד גורמים זרים (אנטיגנים), כך שהחומרים באלוורה עשויים להיחשב כחומרים אנטי סרטניים. המחקר בוצע בכלבים ובחתולים, והנושא בשלבי ניסויי והתאמה לבני אדם (D).[דרוש מקור]
מחקר נוסף, שנעשה בחולי קוליטיס, הראה כי שתיית ג'ל אלוורה הפחיתה רגישויות ודלקות אצל חולי קוליטיס (E).[דרוש מקור]
ישנה סכנה בשימוש פנימי במיצוי שהופק מהשכבות החיצוניות של העלה, דבר שהיה מקובל ברפואה עד לאמצע המאה העשרים. השכבות הללו של עלה האלוורה מכילות חומרים, לדוגמה אלואין, העלולים לגרום הקאות, שלשולים ונזק בלתי הפיך למערכת העיכול. כיום אין משתמשים כמעט במיצוי הזה ובמקומו נפוץ שימוש אחר לחלוטין בג'ל המופק ממרכז העלה ושאינו מכיל חומרים משלשלים. בהתייחסות לשימושים שנעשים באלוורה ישנה הפרדה עקרונית בין מיצוי שהופק מהג'ל שבמרכז העלה לבין חומרים שהופקו מהקליפה והשכבות החיצוניות.
שימוש רפואי ולימודי > רפואה אלטרנטיבית

נטען כי ג'ל מפנים האלוורה מקל ומרפא פגעי עור שונים כמו כוויות, עקיצות וגירויים. נטען גם כי אלוורה יכול לעזור גם במקרים של אקזמה, פסוריאזיס ומחלות פטרייתיות. שימוש נוסף הוא לטיפוח העור והשיער.
אף-על-פי שישנן עדויות מעטות ליעילות או בטיחות תמציות אלוורה בשימוש קוסמטי או רפואי, תעשיות הקוסמטיקה והרפואה האלטרנטיבית ממשיכות לטעון כי לצמח תכונות משככות, מלחלחות ומרפאות. לטענה כי אלוורה יעילה לטיפול בפצעים או כוויות אין אישוש במחקר, וגם לא להרפס באברי המין ובפסוריאזיס. סקירת קוקרן משנת 2014 לא מצאה ראיות מספקות לשימוש באלוורה לטיפול או למניעת פלביטיס.
גלריית תמונות

אלוורה בפארק הזהב קריית שמונה
עמוד תפרחת של אלוורה
תקריב של עלי אלוורה
עציץ אלוורה ברמת גן
עציץ אלוורה בגבעתיים
לקריאה נוספת

Alasdair Barcroft & Dr Audun Myskja (2003): Aloe Vera, Natures Silent Healer
Dr. Peter Atherton (1997): The Essential Aloe Vera
Bill C. Coats (1984): The silent healer, A modern study of aloe vera
King GK, Yates KM, Greenlee PG, et al. (1995). "The effect of Acemannan Immunostimulant in combination with surgery and radiation therapy on spontaneous canine and feline fibrosarcomas". Journal of the American Animal Hospital Association 31 (5): 439–47. PMID 8542364
Langmead L, Feakins RM, Goldthorpe S, et al. (April 2004). "Randomized, double-blind, placebo-controlled trial of oral aloe vera gel for active ulcerative colitis". Alimentary pharmacology & therapeutics 19 (7): 739–47. DOI:10.1111/j.1365-2036.2004.01902.x. PMID 15043514.